Source: https://revista22.ro/actualitate-interna/lazar-cere-csm-sa-caute-o-modalitate-de-sesizare-a-ccr-cu-privire-la-modificarea-legilor-justitiei
Timestamp: 2020-02-29 11:18:27+00:00

Document:
Lazăr cere CSM să caute o modalitate de sesizare a CCR cu privire la modificarea legilor justiției | Revista 22 GDPR
Lazăr cere CSM să caute o modalitate de sesizare a CCR cu privire la modificarea legilor justiției
”În cursul zilei de astăzi, 8 martie 2019, procurorul general al Parchetului de pe lângă Înalta Curte de Casație și Justiție, domnul Augustin Lazăr, în temeiul art. 146 lit. e din Constituția României, a transmis o solicitare Consiliului Superior al Magistraturii de a analiza posibilitatea sesizării Curții Constituționale în vederea soluționării conflictului juridic de natură constituțională între Guvernul României, pe de o parte, Parlamentul României, Consiliul Superior al Magistraturii și Ministerul Public, pe de altă parte, conflict determinat de modalitatea în care Guvernul și-a exercitat atribuția de legiuitor delegat în materia ”legilor justiției”, se arată într-un comunicat remis Revistei 22 de Parchetul General.
Guvernul a adoptat o nouă ordonanță care modifică controversata ordonanță. Astfel, avizul de numire a procurorilor șefi nu se mai ia de la plen ci de la secția de procurori a CSM, așa cum era și înainte, potrivit ordonanței de modificare a OUG7. De asemenea, se elimină posibilitatea excluderii din magistratură pe motivul bunei reputații, care introducea derizoriul în eliminarea procurorilor și judecătorilor incomozi din sistemul de justiție. În schimb, a rămas neschimbată prevederea din OUG 7 care nu-i permite procurorului general să infirme actele efectuate de secția specială de investigare a infracțiunilor din justiție.
Magistrații care au protestat în ultima săptămână au cerut desființarea secției speciale pe motiv că riscă să afecteze independența judecătorilor și procurorilor. GRECO, Grupul Statelor împotriva Corupției și cel al Comitetului MONEYVAL, Comitet de experți pentru evaluarea măsurilor de combatere a spălării banilor, își întăresc opinia că nou înființata Secție pentru investigarea infracțiunilor din justiție trebuie desființată, se arată într-un comunicat al DNA, amintește G4Media.ro.
augustin lazar parchetul general csm sesizare CCR oug 7 tudorel toader

References: CSM 
 CCR 
 CSM 
 CCR 
 csm 
 CCR